Referat fra styremøte i FF-OsloMet 7. sep 2021

Til stede: Bjørn Ervik, Erik Dahlgren, Eldbjørg Marie Schön, Inger-Lise Neslein (møteleder), Ismail Hassan, Audun Sanderud, Kristin Merete Bugge, Halvor Hanisch, Heidi Woll og Arve Angen (referent)

Møtested: Zoom

|  |  |  |
| --- | --- | --- |
| Nr. | Saker: | Oppfølging |
| 1 | IDF-saker  Forhandlingssak:  72/21-Gavereglement for OsloMet  Saken gjelder påskjønnelser og gaver til ansatte ved jubileer osv., og en justering av satsene. Det har ikke vært en justering av disse siden fusjonen i 2011. Det foreslås blant annet at rammen for gavekort økes fra 3000 kr til 4000 kr.  Dette var greit for styret.  Drøftingssaker:  73/21-Søknad om etablering av masterstudium i spesialsykepleie til akutt og kritisk syke pasienter  Det nye masterstudiet skal ha seks spesialiseringer, som alle er tidligere videreutdanninger.  Endringen skyldes vel også at det har vært for få søkere til disse masterstudiene. Har de egentlig gjort noe med årsakene til at disse studiene har vært lite attraktive?  84/21-Retningslinjer for innsyn i arbeidstakers e-post og lagret datamateriale  OsloMet har utarbeidet forslag til nye retningslinjer.  Styret støtter forslaget. Vi mener det tar tilstrekkkelig hensyn til personvernet.  Orienteringssaker:  75/21-Innstillingskomite for rekruttering av rektor  Det foreligger forslag om syv stykker som skal sitte i komiteen. Erik er med som ansattrepresentant fra tjenestemannsorganisasjonene.  Den ene som foreslås har fungerende rektor som nærmeste leder. Vi spør i idf om dette er greit, siden rektor er en av søkerne til stillingen.  80/21-Sluttrapport om bedre virksomhetsstyring  Prosjektet bedre virksometsstyring er nå avsluttet og det foreligger en sluttrapport.  Styret mener det brukes for mye penger på eksterne konsulenter, og at vi må bli flinkere til å bruke interne ressurser. Her er det brukt to konsulenter fra PWC. PWC står for internrevisjonen ved OsloMet og det var en rapport fra som resulterte i prosjektet.  Styret spør seg om ikke dette er en uheldig rolleblanding, og om det hadde vært bedre for prosjektet om de hadde fått med eksterne konsulenter fra et annet firma enn PWC. Vi tar det opp i idf. | Arve  Arve |
| 2 | Lønnsforhandlingene  Forhandlingen finner sted 25.-29. oktober (onsdagen er fri). Vår forhandlingsdelegasjon kan bestå av inntil tre personer. Forrige gang var det Erik, Inger-Lise og Anne-Catrine som utgjorde delegasjonen.  Styret valgte Erik, Inger-Lise og Eldbjørg til ny forhandlingsdelegasjon.  Det er naturlig at alle styrerepresentantene bidrar/er tilgjengelig denne forhandlingsuka, så styrerepresentanene bør sette av tid denne uka.  Erik vil booke et møterom disse dagene som vi kan ha som base. Men vi vet ikke ennå om det blir fysiske eller digitale forhandinger. | Erik |
| 3 | Seminar desember 7-9. desember  Vi ønsker å arrangere et seminar for styremedlemmene, med deres varaer og våre medlemmer i utvalg. Andre deltakere kan være medlemmene i de lokale styrene. Temaer som er aktuelle er nytt arbeidsprogram, regler for hjemmekontor og prosedyrer for ansettelser. Vi tar sikte på å bli 20 deltakere.  Styret mente Kiel-fergen er mest aktuelt. Arve sjekker med Color Line.  Vi hører med FF-sentralt om de kan få en til å snakke om aktuelle saker, mens båten ligger ved kai i Oslo. | Arve  Inger-Lise |
| 4 | Runde rundt bordet  Styremedlemmene orienterte kort om situasjonen ute på enhetene. |  |
| 5 | Representantskapsmøtet  Forskerforbundet sentralt skal ha representantskapsmøte 21-22. oktober. FF-OsloMet har fått tildelt har 6 plasser til møtet.  Erik, Inger-Lise, Arve, Eldbjørg, Kristin og Halvor blir våre deltakere.  Erik melder oss på. | Erik |
| 6 | Medlemsmøte før jul  Styret ønsker å arrangere et medlemsmøte og middag for alle medlemmer i Pilestredet i november eller desember i år. |  |
| 7 | Webinarer før jul  Styremedlemmene oppfordres til å komme med forslagt til temaer for webinarer. |  |
| 8 | Eventuelt  Det var ingen saker på eventuelt. |  |